cyanic-selkie/wikianc huggingface dataset:
Famke Janssen
Famke Beumer Janssen (født 5. november 1964 i Amstelveen) er en nederlandsk skuespiller og tidligere modell. Hun er best kjent for sine roller i James Bond-filmen GoldenEye, TV-serien Nip/Tuck, «Jean Grey/Phoenix» i X-Men-filmene, «Lenny Mills» i Taken-filmene og i Netflix-serien Hemlock Grove som «Olivia Godfrey». Janssen er også en UNODC Goodwill Ambassador for Integrity.
Tidlig liv og familie
Janssen ble født i Amstelveen i Nederland, som den eneste brunetten i en familie med blondiner. Ved siden av å snakke hollandsk, lærte Janssen seg å snakke engelsk, tysk og fransk. Hun har to søstre, Antoinette Beumer (regissør) og Marjolein Beumer (skuespiller). Janssen flyttet til USA i 1984 og begynte å arbeide profesjonelt som modell. Hun arbeidet for Elite Model Management og hadde oppdrag for Yves Saint-Laurent, Chanel og Victoria's Secret.
Janssen studerte også litteratur ved Columbia University før hun flyttet til Los Angeles og begynte sin skuespillerkarriere.
Personlig liv
Janssen bor i Greenwich Village i New York City. Hun var gift med forfatter/regissør Tod Culpan Williams, sønn av arkitekten Tod Williams, fra 1995 til 2000.
Skuespillerkarrière
Etter å ha flyttet til California, fikk Janssen sin første rolle, i en gjesterolle i episoden «The Perfect Mate» i science-fiction serien Star Trek: The Next Generation og litt senere i den populære serien Melrose Place. Hennes første filmrolle var sammen med Jeff Goldblum i Fathers & Sons (1992). Samme år fikk Janssen tilbud om en rolle i Star Trek: Deep Space Nine, men avslo dette da hun foretrakk å spille i filmer. I 1995 spilte hun så sammen med Pierce Brosnan i hans første James Bond-film, GoldenEye, i rollen som «femme fatale» Xenia Onatopp.
Janssen spilte superhelten Jean Grey/Phoenix i X-Men, X-Men 2 og X-Men: The Last Stand. Hun spilte også i filmene Lord of Illusions, The Faculty, House on Haunted Hill, I Spy, Rounders, Deep Rising og Hide and Seek. I tillegg hadde Janssen en fremtredende rolle i den populære TV-serien Nip/Tuck, som den forførende og manipulative transkvinne Ava Moore.
Janssen har slåss mot å få samme type roller, og har vært med i Woody Allens film Celebrity, Robert Altmans Gingerbread Man, John Irvins City of Industry, Ted Demmes Monument Ave og ble nylig belønnet med the Special Jury Best Actress Award ved The 2007 Hamptons Film Festival for sin rolle som den kvinnelig biljardspilleren i Chris Eigemans Turn the River.
I 2003 fikk hun prisen the International Star of the Year; i 2004 vant hun the Hollywood Life Breakthrough Artist of the Year for sitt arbeide i serien Nip/Tuck; og i 2006 fikk hun priser ved the Hamptons Film Festival. Samme år takket hun nei til den kvinnelige hovedrollen i Terminator 3: Rise of the Machines.
28. januar 2008 ble Janssen utnevnt som en FN-Goodwill Ambassador for Integrity på the Second Conference of the States Parties to the United Nations Convention against Corruption, avholdt i Nusa Dua på Bali.
Priser og nominasjoner
Listen under er ikke komplett, se Internet Movie Database – Famke Janssen: Awards
Saturn Award (Academy of Science Fiction, Fantasy & Horror Films, USA)
Hamptons International Film Festival
High Falls Film Festival
Trivia
Hennes navn skal uttaleles som Fahm-Kuh Yan-Sin. Navnet betyr liten jente på vest-frisisk, det lokale språket i den hollandske provinsen Friesland.
Janssen eier en boston terrier med navnet Licorice, som hun ofte reiser sammen med.
Janssen spilte en mutant i episoden av Star Trek: The Next Generation som hun var med i, og spilte flere scener sammen med Patrick Stewart. Janssen spilte også mutant senere i filmene X-Men, X-Men 2 og X-Men: The Last Stand, og igjen spilte hun mot Stewart.
Janssen er den hollandske stemmen på the Studio Tram Tour i alle Disney-parker.
Aleksander Midtsian
Aleksander Midtsian (født 2. oktober 1982) er en norsk fotballtrener og tidligere fotballspiller som er utviklingssjef for Sandnes Ulf.
Fra 2003 til 2006 spilte han for. I andre halvdel av 2007-sesongen var han på utlån til, men returnerte til Bryne foran sesongen 2008. I 2009 ble han omskolert til venstreback.
Han er sønn av fotballtreneren Geir Midtsian.
Anlong
Anlong (kinesisk: 安龙县; pinyin: Ānlóng Xiàn) er et fylke i det autonome prefekturet Qianxinan for buyei- og miaofolkene i provinsen Guizhou i Folkerepublikken Kina.
Befolkningen var på 399,567 innbyggere i 1999.
Fylket ligger rundt elva Hongshui He, en sideelv til Perlefloden. Her er Hongshui-elva demmet opp med to store demninger i fylket – Tiansheng Qiao vannkraftverk og Tiansheng Qiao 2 vannkraftverk, med hnhv drøye 1.200 og 1.300 MW effekt.
Gåseby
Andeby og Gåseby er erkefiender i nesten alt, blant annet fotball.
Anlong
Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Sophus Lie
Marius Sophus Lie (født 17. desember 1842 på Nordfjordeid, død 18. februar 1899 i Kristiania ) var en norsk matematiker. Sammen med Niels Henrik Abel regnes Lie som den største matematikeren Norge har fostret.
Lie grunnla på egen hånd en ny matematisk disiplin, transformasjonsgruppeteorien. Denne disiplinen går i dag under navnet «teorien for Lie-grupper», og er i dag et viktig redskap for moderne fysikk. Lies algebra blir brukt til å klassifisere elementærpartikler, og i tillegg spiller den en viktig rolle innenfor kvantemekanikken.
Lie var høyt ansett også utenfor Norge. I 1886 ble han utnevnt til professor ved matematisk institutt i Leipzig, og han arbeidet også i Berlin, Paris og i Göttingen. I sitt siste leveår ble han professor ved Det Kongelige Frederiks Universitet i Christiania.
Oppveksten
I 1842 ble Sophus Lie født på Eid prestegård i Nordfjordeid. Faren, Johan Herman Lie, var sogneprest og ordfører i bygda. Moren het Mette Maren Stabell. Presteparet hadde syv barn, og Sophus var den nest yngste av dem. Etter hvert flyttet familien til Moss, og da Sophus ble gammel nok begynte han på Nissens latin- og realskole i Christiania. Mens han gikk på denne skolen ble han kjent med Ernst Motzfeldt, og de utviklet et vennskap som skulle vare livet ut. De to hadde en omfattende brevveksling, og disse brevene er en viktig kilde til kunnskap om matematikeren Sophus Lie.
Studietiden
På skolen gjorde Lie det godt i alle fag, og han viste ikke noen spesielle evner for matematikk i starten. I 1859 begynte han å studere realfag ved Det Kongelige Frederiks Universitet, og i løpet av studiene var han innom fysikk, astronomi, botanikk og zoologi, foruten matematikk. Etter hvert ble han stadig mer interessert i matematikkfaget, og han lånte en rekke bøker ved universitetsbiblioteket. Her ble han blant annet kjent med arbeidene til den tyske matematikeren Julius Plücker. Plücker hadde innført en ny form for analytisk geometri, som Lie viste særlig interesse for. Lie var så opptatt av teoriene til Plücker at han senere sa at han følte seg som Plückers elev, selv om de to aldri møttes.
Etter hvert begynte Lie å produsere matematiske avhandlinger, og den første avhandlingen ble publisert da han var 26 år. Senere ble avhandlingen også publisert i Crelles Journal, hvor Niels Henrik Abel publiserte de fleste av sine arbeider.
Utenlandsreisen
Det matematiske miljøet i Norge var svært begrenset på den tiden, og for å treffe fagfeller som kunne stimulere til videre arbeid måtte Lie reise ut i Europa.
I 1869 startet Lie sin utenlandsreise. Han reiste først til Prøysen, hvor han besøkte de matematiske miljøene i Göttingen og Berlin. I Berlin møtte han store matematikere som Leopold Kronecker, Karl Weierstrass og ikke minst Felix Klein. Klein hadde vært student av Plücker, og de to fant raskt tonen faglig. Personlig var de ganske forskjellige.
Under oppholdet i Berlin utviklet Lie stadig større tillit til sine egne matematiske evner, og han fikk både ros og oppmuntring fra flere av de tyske matematikerne.
Året etter reiste Klein og Lie sammen til Paris, og under oppholdet i den franske hovedstaden fikk Lie forståelsen for hvor viktig gruppeteorien var for studiet av geometri. Her begynte han å utvikle ideer som senere kom til uttrykk i arbeidene om såkalte transformasjonsgrupper. Disse nye ideene diskuterte han mye med Felix Klein, og de to publiserte etter hvert flere artikler sammen.
Etter hvert brøt det ut krig mellom Tyskland og Frankrike, og Lie reiste tilbake til Christiania.
Tilbake i Christiania
Da Lie kom tilbake fra utenlandsreisen ble han assistent ved universitetet. Han underviste også på Nissens skole, hvor han selv hadde vært elev.
I 1872 fikk han sin doktorgrad med en avhandling om geometriske transformasjonsgrupper. Sophus Lie ble snart en anerkjent matematiker også her hjemme, og han fikk et professorat ved Det Kongelige Frederiks Universitet i Christiania, som han beholdt i 14 år.
Etter at Lie var blitt professor i Christiania startet han på arbeidet med å få gitt ut de samlede verkene til Niels Henrik Abel. Dette arbeidet gjorde han sammen med Ludwig Sylow.
I 1874 giftet han seg i Risør med risørjenta Anna Sophie Birch. Birch var kusinen til Ernst Motzfeldt, og på morssiden var hun i slekt med Niels Henrik Abel. Morfaren til Anna var Abels onkel.
Professor i Leipzig
Mens han var i Leipzig, bidro Lie sterkt til å gjenopprette forholdet mellom de matematiske miljøene i Tyskland og Frankrike. Dette forholdet hadde vært svært dårlig etter krigen i 1870. Lie ble også valgt inn som medlem av Det franske vitenskapsakademiet i 1892.
I 1895 ble Lie valgt inn som fellow i Royal Society i London og som foreign associate i National Academy of Sciences i USA.
De siste årene
I 1898 reiste Lie tilbake til hjemlandet, alvorlig syk med pernisiøs anemi. Han tok opp forelesningene ved Universitetet i Kristiania, men dette orket han bare i noen få måneder. Han ble stadig dårligere, og døde året etter.
Make My Day
Make My Day er en norsk underholdningsserie med Synnøve Skarbø som gikk på TVNorge i 2003. Programkonseptet gikk ut på at en intetanende person fikk oppleve en drømmedag. Den utvalgtes kolleger, venner, familie, kjærester samt flere kjendiser var med på å tilrettelegge det hele. Alt ble filmet med skjult kamera. En rekke norske kjendiser deltok i opptakene. Make my day var basert på et britisk program med samme tittel fra 2002.
Første episode omhandlet Helene (22) fra Oslo. Helene fikk hjelpe privatetterforsker Leif A. Lier med å finne en ettersøkt forbryter, hun fikk en rolle i en italiensk reisedokumentar, og et møte med Hotell Cæsar-skuespiller og favoritten Elin Sogn, som stilte til foto-opptak for et ukeblad i Helenes egendesignede kolleksjon.
Opptakene til programmet ble gjort i 2002.
I tillegg til de 12 deltakerne var det gjesteopptredener av Thomas Giertsen, Jahn Teigen, Anette Young, Per Heimly, Kjell Elvis, Leif A. Lier, Elin Sogn, Anne-Kat. Hærland, Harald Heide-Steen jr., Ruth og Vigdis, Håvard Lilleheie, Elin Tvedt, Sigurd Sollien, Thomas Hansvoll, Espen Vesterdal Larsen, Lene-Elise Bergum og Ramsy Suleiman.
Jørgen Theodor Meldal
Jørgen Theodor Meldal (født 14. november 1780, død 3. mai 1838) var en norsk prest.
Jørgen Meldal var sønn av Theodorus Bergmann Meldal (1735 – 1786) og Nicoline Paludan (1749 – 1815) og vokste opp som femte barn i en søskenflokk på 15 barn. Faren var sogneprest i Oddernes ved Kristiansand, og moren var datter av biskopen i Kristiansand, Rasmus Paludan.
Etter endt utdanning fikk Jørgen stilling som sogneprest i Østre Moland. Seinere fikk han samme stilling både i Helleland og i Asker. Han avsluttet sin karriere som prost i Dalane i Rogaland. Ved en anledning ble Knud Spødervold rapportert inn til Meldal for brudd på konventikkelplakaten. Meldal videresendte anklagen til biskopen i Kristiansand, Johan Storm Munch, som bad Meldal gi Spødervold og hans venner taleforbud. Dette skjedde i 1829.
Han giftet seg 14. februar 1810 med Anne Margrethe Rosing (død 1863). Paret hadde ingen barn.
Bryan Mills
Bryan Mills (født i Wisconsin, USA) er en amerikansk hundekjører fra Merango, Wisconsin, USA.
Mills startet med hundekjøring i 2002 etter at han hadde vært aktivt med i Ben Stamm sine forberedelsene for Iditarod 2002.
I 2005 debuterte han i Iditarod med en 53.-plass, og med den prestasjonen ble han den andre hundekjøreren fra Wisconsin som hadde fullført Iditarod. Neste gang han deltok i verdens lengste hundesledeløp var i 2006, og i dette løpet ble han nummer 32.
Bryan Mills har jobbet som selvstendig næringsdrivende siden 1990.
Norsk Tae Kwon Do Forbund
Norsk Tae Kwon Do-forbund (NTF) ble grunnlagt 17. desember 1980 av vietnameseren Master Tien Ton That, 8. Dan. Forbundet er tilknyttet verdensforbundene World Taekwondo Federation og WTMA. Bakgrunnen til Master Tien var blant annet mange års TKD-trening under Master Kim Tae Sup i Vietnam i tillegg til at han under Vietnamkrigen drev opplæring av soldater i TKD. Samtidig med at han kom til Norge i 1975, brakte han også med seg TKD.
Bagsværd
Legemiddelfirmaet Novo Nordisk har sitt hovedkontor i Bagsværd. Forstaden er ellers kjent for Bagsværd kirke.
Papuagulfen
Papuagulfen er ei 400 kilometer bred bukt på sørkysten av Papua Ny-Guinea. Den ligger nordvest for Korallhavet, som er et randhav til Stillehavet. Noen av Ny-Guineas største elver munner ut i gulfen, så som Fly, Turama, Kikori og Purari. Sammenhengende sumpområder, elvedeltaer og mangroveskoger utgjør store deler av kystlinjen mot vest og nord, mens kysten lenger øst veksler mellom sandområder og fastere partier. Gulfen ligger i provinsene Western, Gulf og Central. Hovedstaden Port Moresby ligger i den østlige enden av Papuagulfen.
Propan
Propan er et hydrokarbon av gruppen alkaner som inneholder tre karbonatomer og 8 hydrogenatomer. Propan er en av de lettere komponentene i råolje og kan fremstilles ved raffinering. Den er også til stede i rikgass fra gassfelt og skilles fra resten av naturgassen ved gassbehandlingsanlegg, f eks Kårstø. Propan kan være en hovedbestanddel av LPG, som er en samlebetegnelse for alkanene propan og butan og blandinger av disse. Propan er en gass ved vanlige atmosfæriske forhold, men oppbevares og fraktes oftest i flytende form under moderat trykk. Propan blir tilsatt karakteristiske luktstoffer, oftest etylmerkaptan, som man kan lukte i tilfelle lekkasje.
Egenskaper og bruksområder
Propan gjennomgår forbrenningsreaksjoner på en lignende måte som andre alkaner. I nærvær av nok oksygen, danner propan ved brenning vann og karbondioksid.
Når ikke nok oksygen er til stede for fullstendig forbrenning, oppstår ufullstendige forbrenning og det dannes vann, karbonmonoksid, karbondioksid, og karbon.
I praktisk bruk kan det være noe forskjell på propan fremstilt ved raffinering (refinery grade propane) og propan utvunnet fra rikgass (field grade propane), selv om spesifikasjonene kan se like ut. Raffinerigass inneholder noe mer oljerester og svovel, samt ofte noe vann. For å hindre utfrysing og driftsproblemer knyttet til vannet, tilsettes det gjerne noe metanol til raffinerigass. Forurensningene, og metanoltilsetningen, er gjerne på ppm-nivå, men kan under ugunstige forhold akkumuleres og gi driftsproblemer.
Propan har mange bruksområder, blant annet som drivstoff. Propan kan erstatte olje i mange fyringsanlegg og kan anvendes i mange industrielle varme- og tørkeprosesser. Til oppvarming av større bygg kan propan brukes i spesielle strålevarmepaneler. Andre anvendelser er gasskomfyrer, gassgriller, ovner, kjøleskap, kjøleanlegg, drivgass i spraybokser og ved fremstilling av propylen og etylen. Propan brukes dessuten ofte i filmindustrien til spesialeffekter i forbindelse med eksplosjoner.
Bruk av propan i Norge
Holder man den petrokjemiske industrien utenfor, er det norske propanmarkedet på ca. 200 000 tonn årlig (2010). Hovedvolumet av dette er såkalt field grade propan produsert på Kårstø. Noe av denne distribueres derfra med tankbil direkte til kunde, mens mye transporteres med skip til Stenungsund i Sverige, og derfra til Østlandet med tankbil. Resterende del av markedet forsynes med propan fra norske og svenske oljeraffinerier. Noe transporteres også med jernbane fra Stenungsund til Nord-Sverige og kjøres videre derfra til Nord-Norge med tankbil.
Sikkerhetsregler
Mange anbefaler også at det monteres gass- og kullmonoksidvarsler der det blir lagret og brukt propan. Ved bruk av raffinerigass i større industrianlegg, anbefales det regelmessig å drenere tanken for fritt vann (ved overgrunnstanker), å tømme oljeutskillere, samt å skifte membraner, pakninger og slitedeler i regulatorer.
Farer og skader
Helseskader i forbindelse med propanbruk kan oppstå på en rekke måter og en kombinasjon av disse:
Renaults Formel 1-resultater
Som fabrikksteam
Noter til tabellene:
Renault som motorleverandør i Formel 1
Denne tabellen viser hvilke team, utenom Renaults eget fabrikksteam, som har brukt Renault-motorer i hver enkelt Formel 1-sesong. For detaljerte resultattabeller se artiklene for hvert enkelt team.
Noter til tabellene:
Qiang
Historie
Folk med navnet Qiang figurerte i inskripsjoner på orakelbein allerede i Shang-dynastiets tid. De var utspredt i de vestlige områder fra Yunnan i sør til Gansu i nord. Til å begynne med må de ha vært gjetere og nomader; skrifttegnet for deres navn svarer til tegnet for sau. De holdt dessuten okser, hester, eseler og kameler. Fra senest De stridende staters tid utviklet de jordbruk og faste bosettinger. Selv om de var i kontakt med xiongnuene og tidlig allierte seg med dem mot Han-dynastiet, dannet de aldri noen større stat eller føderasjon. Tvert i mot var det mye intern splid blant dem, skal man tro kinesiske kilder. Qiangfolket fant seg etterhvert til rette innen Han-rikets grenser så tidlig som på 100-tallet f.Kr., noen ganger etter tvang fra Han-riket, andre ganger helt frivillig. Under borgerkrigen mot Wang Mang og i de første tiårene av det østlige Han flyttet mange qiang nordvestover inn i Gansu. Da Guangwu gjenerobret Gansu for Han-riket fant han store områder som var kontrollert av qiang. Han-styret forsøkte å håndtere dette problemet med tvangsflyttinger, og noen qiang havnet til og med nær den gamle hovedstaden Chang'an i 35 og 50 e.Kr. Dette gjorde bare qiangfolket enda mer rebelsk, og i en periode vurderte Han-riket å oppgi områdene rundt sin gamle hovedstad.
Etterhvert lot Han-riket qiang-grupper opprette egne «indre» småriker innen Han-rikets grenser. Det første ble opprettet allerede 60 f.Kr.. Hundre år senere var det slike riker i Ordos, Gansu og Sichuan.
Etterkommere av det gamle tangutfolket, som dannet sitt eget keiserrike i det nordvestre Kina på 900-tallet og hersket over det i 250 år, inngikk også i qiang-folket. Men de fleste tanguter er i dag forlengst assimilert inn i den generelle kinesiske befolkning.
Claudia Stef
Claudia Stef, født Claudia Iovan (Craiova (Romania) 25. februar 1978) er en rumensk kappgjenger.
Iovan tok i 1996 en tredjeplass på 5 km i VM for juniorer, og i 1997 ble hun europamester for juniorer på samme distanse. Under EM i 1998 ga tiden 44.10 henne en tolvteplass på 10 km. Hun vant samme distanse under Universiaden i 1999. I verdensmesterskapet i Sevilla i 1999, fikk hun ellevteplass på 20 km.
30. januar 1999 satte hun ny verdensrekord på 3 km innendørs med tiden 11.40,33. Rekorden stod i fire år inntil Gillian O'Sullivan fra Irland slo den med tiden 11:35,34 i 2003. O'Sullivans rekord ble ikke offisielt godkjent. Claudia Iovan testet positivt på nandrolon 20. mai 2000 og ble utestengt fra kappgang i to år.
Under EM i 2002 kom Claudia Iovan på femteplass på 20 km med tiden 1:29.57, og under VM i 2003 i Paris ble hun igjen nummer fem. Under dette mesterskapet satte hun en personlig rekord med tiden 1:29.09. To år senere, under VM i Helsingfors i 2005 endte hun på åttendeplass med 1:30.07. Under EM i Göteborg i 2006 ga tiden 1:29,27 henne en femteplass.
Valledupar
Valledupar er hovedstad i provinsen Cesar i Colombia. Byen ble grunnlagt 6. januar 1550 av Hernando de Santana og Juan de Castellanos ved elva Río Guatapurí. Valledupar er et viktig jordbrukssenter. Byen er imidlertid mer kjent for å være fødested for musikkformen vallenato, som spilles med trekkspill, en liten tromme (caja) og et rytmeinstrument (guacharaca).
Fripolise
Fripolise er faguttrykket på en pensjonsrett som ikke er fullt utbetalt for resten av avtalt opptjeningstid, og hvor således arbeidsgiver (sponsorselskapet) eller pensjonsrettighetshaveren har avbrutt premiebetalingen.
Når man slutter i en jobb hvor man har en pensjonsordning vil personens del av pensjonsordningen overføres til en fripolise hvis man ikke fortsetter å betale på forsikringen selv. Hvis man velger å betale selv vil dette bli til en individuell pensjonsavtale (IPA). Hvis man senere ikke ønsker å betale videre på denne så vil den bli til en fripolise.
Fripoliser øker i verdi ved at de årlig blir tilført overskudd fra selskapet som håndterer fripolisen. Dette er enten et livsforsikringselskap eller et dedikert fripoliseselskap.
Jean-Jacques Beineix
Jean-Jacques Beineix (født 8. oktober 1946, død 13. januar 2022 ) var en fransk regissør som er særlig kjent for filmene Diva (1981) og Betty Blue – 37°C om morgenen (1986). Sistnevnte film ble Oscar-nominert.
Han startet sin karriere i 1964 og regisserte sin første spillefilm i 1981. Beineix var en del av filmbevegelsen på 1980-tallet som av kritikere fikk navnet cinéma du look.
Opprøreralliansen
Opprøreralliansen (på engelsk The Alliance to Restore the Republic eller bare Rebel Alliance) er en fiktiv organisasjon fra Star Wars-filmene, og kjemper for demokratiet i Episode III, Episode IV, Episode V og Episode VI.
Opprøreralliansen prøver å nedkjempe imperiet, avsette keiser Palpatine og skape fred i galaksen. Alliansen ble dannet av en gruppe lojale senatorer i senatet som ønsket å bevare grunnverdiene i republikken. De mest sentrale senatorene var Mon Mothma, Bail Organa, Garm Bel Iblis og Padmé Amidala.
I ekstramaterielat på DVD-en til episode III kan man se to scener av det som kan være røttene til opprørsalliansen, der kaller de seg "delegasjonen de to tusen", der er blant annet Pandmé Amidala, moren til Luke Skywalker og Leia Organa og konen til Anakin Skywalker og senator Bail Organa, adoptivfaren til Leia Organa.
Puxian
Puxian (forenklet kinesisk: 莆仙话, tradisjonell kinesisk: 莆仙話, pinyin: Púxiānhuà) er et språk tilhørende den kinesiske språkgruppe min. Det tales i byprefekturet Putian nordøst i provinsen Fujian i Folkerepublikken Kina, og dessuten godt representert i provinshovedstaden Fuzhou. Det har vært en stor utvandring fra disse kinesiske kystområdene, og språket er også godt representert i land som Malaysia og Singapore.
Språket er også kjent under navnevariantene henghua, hinghua, hingwha og xinghua.
Alice Connor
Alice Connor (født 2. august 1990 i Buckinghamshire) er en engelsk skuespiller. Som barn opptrådte hun i mange episoder av Fun Song Factory. Connor har også spilt den unge Posh Spice i pop-videoen til Spice Girls Mama etter å ha blitt valgt ut blant mange barn av Victoria Beckham. Hun har tidligere spilt med Kenneth Branagh, Courteney Cox og Heather Graham i Alien Love Triangle, og med den unge Keira Knightley i Coming Home.
I 2001 spilte hun med Heath Ledger i A Knight's Tale, og etter det, rollen som Polya i Crime and Punishment, og etter det spilte hun Mia i barneprogrammet UgetMe. I 2003 hadde hun rollen som Dolphin på Channel 4. Serien var basert på Jacqueline Wilsons bok The Illustrated Mum, og Connor spilte med blant annet Michelle Collins i serien. Fra da av har hun hatt stemmen til Mucas i CCBCs program Fungus the Bogeyman. Hun spilte også i serien The New Worst Witch («Den dårligste heksa i klassen»). Connor hadde en rolle i The Thief Lord, som er basert på boka til Cornelia Funke. Connor spilte Hornet i filmen som kom i mai 2006.
Connor har en eldre bror med navn Tom, som nå studerer ved Film Academy i England, og en eldre søster, Hayley, som studerer på et universitet. Connor selv er akkurat ferdig med ungdomsskoleeksamen (GSEC) og går på videregående skole.
Vidar Nisja
Vidar Nisja (født 21. august 1986 på Vigrestad, Hå) er en norsk tidligere fotballspiller som har spilt for rogalandsklubbene Bryne FK og Viking FK.
Bryne FK
Nisja kom til Bryne FK fra Vigrestad i 2004. I 2007 gikk han til rivalen Viking FK. . Overgangen ble av enkelte sett på som kontroversiell, med bakgrunn i den historiske rivaliseringen mellom klubbene
Viking FK
Nisja fikk sin debut i Tippeligaen for Viking FK borte mot SK Brann 28. oktober 2007. Hans første mål for klubben kom i samme kamp. Kampen endte forøvrig 5 - 2 til hjemmelaget. I løpet av 2008-sesongen ble det mer spilletid, og Vidar Nisja scoret Vikings mål nummer 900 på hjemmebane i den øverste divisjonen. Målet kom mot Tromsø IL i en 2 - 1 seier, 5. oktober 2008. I 2009-sesongen skuffet klubben sportslig, og endte på en 10.-plass. Trener Uwe Rösler ble november 2009 løst fra sin kontrakt med klubben. Med Åge Hareide som ny trener, ble Nisja etablert som førstelagsspiller. 2010-sesongen ble likevel en skuffelse sportslig, og laget endte på en 9.-plass. 2011-sesongen ble en ny tøff sesong for klubben. . Det ble kun 13 kamper fra start for Nisja, og laget endte på en 11.-plass. Etter en svak sesongstart i 2012, ble trener Hareide avsatt og Kjell Jonevret ble ansatt som ny hovedtrener. Nisja signerte september 2012 en ny kontrakt med klubben, med varighet ut 2015. Nisja ble Vikings toppscorer i Tippeligaen med 7 mål dette året, en tittel han delte sammen med Veton Berisha. Spilleren ble etter sesongslutt også kåret til årets spiller av klubben. 2013-sesongen ble en nedtur for Nisja, kun 7 kamper fra start, og ett mål. I Sesongen etter skuffet laget og endte tilslutt på en 10.-plass, men Nisja ble igjen lagets toppscorer med 9 fulltreffere. Nisja startet 1. serierunde på benken i 2015-sesongen, men ble byttet inn for Björn Daníel Sverrisson som pådro seg en alvorlig kneskade etter 35 minutter. Etter 1 - 4 tap mot Rosenborg BK 25. april, ble Nisja igjen henvist til benken. Kampen mot Mjøndalen i 30. serierunde, 8. november 2015, ble Nisjas siste kamp for klubben. Nisja ble byttet inn etter 45 minutter som erstatter for Anthony J. Soares. .
Sandnes Ulf
4. desember 2015 ble Vidar Nisja presentert som Ulf-spiller. Spilleren kom vederlagsfritt til klubben, og undertegnet en tre-års kontrakt.
Meritter
Individuelt:
Stay Hungry (album)
Stay Hungry er et musikkalbum av hardrock/metal-bandet Twisted Sister, utgitt i 1984.
Alligatorer
Alligatorer (Alligator) er en liten slekt med reptiler som inngår i alligatorfamilien (Alligatoridae). De skiller seg fra andre krokodiller gjennom et kortere og bredere hode. Alligatorer er dessuten mindre aggressive enn krokodiller overfor mennesker.
Albino-alligatorer
Albino-alligator brukes for å betegne hvite alligatorer, altså alligatorer med medfødt albinisme. En ekte albino-alligator er hvit med rosa øyne. Dersom den har blå øyne kan den ikke kalles en ekte albino-alligator. Albino-alligatorer er ekstremt sjeldne, og biologer anslår at det kun er omkring 100 slike alligatorer i verden. I 1987 ble hele 18 stykk albino-alligatorer klekket i Audubon Zoo i New Orleans i USA. I 2001 var det de eneste kjente hvite alligatorene i verden.
Alligatorer ligger ofte å soler seg, for å regulere kroppstemperaturen, også albino-alligatorer. Albino-alligatorer har sensitivt skinn som gjør dem lett solbrente, også øyne. Dette fører ofte til at de har større vanskeligheter med å se byttedyr, men også rovdyr som fortærer alligatorer.
Albino-alligatorene overlever ikke lenge i vill tilstand da fargen ikke går i ett med omgivelsene. Fargen gjør den lett synlig og blir et lett bytte. Blir den derimot født i fangenskap, som for eksempel i en dyrehage eller en krokodillefarm, blir den ofte tatt hånd om og beskyttet slik at den får mulighet til å vokse opp.
Historisk ble albino-alligatorer tatt fra naturen, ofte rett etter de var klekket og ført til dyreparker og alligator gårder. Folk trodde at å se en hvit alligator i naturen ville gi dem lykke.
Olav Halvorsson Juve
Olav Halvorsson Juve (født 1753, død 1840) var en norsk gårdbruker. Hann hadde klengenavnet «Juvekongen» på grunn av at han eide fem gårder i Øyfjell i Telemark.
Olav var en god gårdbruker og vant en rekke priser for markoppbrytning og jorddyrking. Han leide også inn håndverkere til å pynte på Juvestoga, denne stoga står nå på Eidsborg borgetun. Juvekongen var gift med Birgit Jacobsdotter og med henne fikk han tre døtre; henholdsvis Store-Bergit (oppkalt etter sin mormor), Vesle-Bergit (etter sin farmor) og Sjavils-Bergit. Den yngste fikk sitt navn fra tjenestefolket og ville de kalle henne Bergit. Olav og Birgit fikk 17 barnebarn eller oldebarn som også het Bergit.
Oppsatte rettigheter
Oppsatte rettigheter er det tekniske uttrykket som brukes i sammenheng med pensjon man har rett på men ikke har tatt ut, som regel fordi man ikke har nådd stillingens aldersgrense. Det er Statens pensjonskasse som har denne ordningen for folk som har jobbet i det offentlige i minimum tre år, men som siden har fått en jobb som gjør at de ikke lenger er medlem av Statens pensjonskasse. I alt har Statens pensjonskasse om lag 300,000 personer med oppsatte rettigheter. Ved et kvalitetssikringsarbeid i 2008 avdekket man 2900 som ikke var registrert, men som hadde slike rettigheter.
Tidligere ansatte i offentlig sektor med minimum tre års tjenestetid har «oppsatt rett» til pensjon. Denne utløses ved innvilgelse av permanent uførepensjon eller en tidsbegrenset uførestønad i folketrygden, eller når man når stillingens aldersgrense eller når man ved 67 år tar ut folketrygdens alderspensjon. Den som fortsatt er ansatt ved nådd alder eller ved uførepensjonering har ingen «oppsatt rett» – men en regulær rett til pensjon etter forsikringsavtalen.
I kollektive pensjonsavtaler i arbeidsforhold gjelder tilsvarende regler. Antall år den enkelte må ha vært medlem i pensjonsavtalen for å få en såkalt fripolise kan dog variere noe.
I Obligatorisk tjenestepensjon (OTP) er kravet 12 måneder. Hvis ansatte slutter etter mindre enn 12 måneders opptjening blir verdien av vedkommendes pensjon tilført pensjonsordningens innskuddsfond.
I private pensjons- og renteforsikringer har man ikke regler om oppsatt pensjon, her er det verdien av pensjonen når premiebetalingen avsluttes som avgjør om pensjonsavtalen har en restveri. Restverdien av en renteforsikring tegnet uten skattefradrag for innbetalt premie kan gjenkjøpes – verdien kan heves.
EPES/EPA-forsikringer kan ikke gjenkjøpes.
Riksväg 56
Riksväg 56 i Sverige er en stamvei som går mellom Gävle og Norrköping. Veiens lengde er rundt 295 km.
Doom metal
Doom metal er en form av heavy metal og har sin opprinnelse i 1980-årene. Doom metal kjennetegnes blant annet av langsomt tempo og tung og seig gitarspilling. Musikalsk er doom metal inspirert av tidlige Black Sabbath album, som Black Sabbath, Master of Reality og Paranoid.
Kai Ove Stokkeland
Kai Ove Stokkeland (født 27. januar 1978) er en norsk fotballspiller og hovedtrener for Rosseland BK. Posisjonen hans på banen er midtbane. Stokkeland kom til Bryne FK i 1998, etter at han hadde forlatt Egersund IK. For Bryne FK har han 456 seriekamper og 54 mål. Han hadde drakt nr 16 og spilte sin siste kamp for Bryne FK 4. november 2012.
Referanser
<REFERENCES />
Bjørn Stallare
Bjørn Stallare (Bjørn Digre) (død 29. juli 1030) var en norsk embetsmann under Olav den hellige.
Ordet stallare betyr egentlig stallmester, og i middelalderen var funksjonen opprinnelig å ha overoppsyn med kongens stall og organisere skysstjenesten for kongen. Etter hvert ble stallaren en av de høyeste embetsmennene, idet han ble leder for kongens hird og gjerne førte ordet for kongen på tinget. Embetet ble rundt 1300 erstatta av kansleren.
Bjørn Stallare var lenge Olavs nærmeste rådgiver. Han hadde blant annet en viktig rolle i forhandlingene med den svenske kong Olof Skötkonung om fred mellom landene. Forhandlingene endte i forlik og giftermålet mellom Olav den hellige og den svenske kongsdatteren Astrid Olofsdatter. Da kong Olav måtte rømme landet i 1028, ble han imidlertid igjen. Han inngikk forbund med danskekongen Knut den mektige, men dro seinere til Olav i Gardarike. Her ble han tilgitt, reiste sammen med Olav tilbake til Norge og døde samtidig med ham i slaget på Stiklestad i 1030.
I Oslo er Bjørn Stallares vei på Sinsen oppkalt etter ham. I Trondheim er Bjørn Stallares gate på Lademoen oppkalt etter ham.
Forfatteren og journalisten Arne Skouen brukte under andre verdenskrig Bjørn Stallare som psevdonym.
Bagn kirkested
Bagn kirkested omfatter Bagn kirke, Bagn kirkegård, tomta etter Ulekjørka med dennes gravplass, og den gamle kirkevollen med Olavskilda.
Bjørn Ingvar Kydland
Bjørn Ingvar Kydland (født 26. oktober 1978) er en norsk fotballspiller med lang fartstid som spiller for Bryne FK. Fra 2007 til 2010 spilte han for Skeid. I februar 2010 ble han enig med Skeid om å avslutte samarbeidet.
Han har 88 seriekamper og 23 mål for Bryne (per 2006). I tillegg har Kydland spilt for Sandnes Ulf og Varhaug IL.
William Hanna
William Hanna (født 14. juli 1910 i New Mexico i USA, død 22. mars 2001) var en amerikansk tegnefilmskaper. I samarbeid med kollegaen Joseph Barbera (født 1911, død 18. desember 2006) startet han katt-og-mus-tegnefilmserien Tom & Jerry (1940–67), som de vant 7 Oscarpriser for. Grunnla sammen med Barbera tegnefilmproduksjonsselskapet Hanna-Barbera (nå Cartoon Network Studios), som produserte kjente tegnefilmserier som Familien Flint, Scooby-Doo og Familien Jetson.
William Hanna har også gitt stemme til Tom og Jerry, både for lokal effekter og de få gangene de snakker. Vokal effektene brukes fortsatt i moderne Tom & Jerry serier og filmer til de 2.
Eidslandet
Eidslandet (også kalt Eidsland) er ei bygd i Vaksdal kommune i Hordaland. Den ligger innerst i Eidsfjorden, i de nedre delene av Eksingedalen. Det bor rundt 120 personer på Eidslandet.
Bygda har butikk, barneskole (nedlagt fra høsten 2009), grendehus, kapell og skytebane.
Elva Ekso, som er rik på laks, sjø- og fjellaure, munner ut i Eidsfjorden ved Eidslandet. Ved bygda ligger også Myster kraftverk, drevet av BKK.
Modalen-Eksingedalen Billag har sitt hovedkontor på Eidslandet.
Claudia Poll
Karriere
Under OL i 1996 i Atlanta, tok hun gullmedalje på 200 meter fri, den første gullmedaljen til Costa Rica i Sommer-OL noensinne. Det var en stor overraskelse at hun slo favoritten Franziska Van Almsick.
Henning Rugland
Henning Rugland (født 6. juli 1987) er en norsk fotballspiller som spiller for Ålgård FK. Rugland har tidligere spilt for Bryne FK, Vigrestad IK og Sandnes Ulf.
Claudia Poll
Karriere
I OL i 2000 i Sydney tok hun to bronsemedaljer.
Annet
Claudia Poll ble utnevnt til «æresborger» av Costa Rica i 1996, en kåring utført av kongressen i landet. Hun var den første kvinne fra Latin-Amerika til å vinne OL-gull i svømming, og ble i 1999 kåret til århundrets utøver i Costa Rica.
Doping
I 2002 ble hun utestengt i to år etter en positiv dopingtest på nandrolon.
Théodore Géricault
Théodore Géricault (født 26. september 1791 i Rouen, død 26. januar 1824 i Paris) var en viktig fransk maler og litograf, kjent for «Medusas flåte» og andre malerier. Han var en av pionérene fra romantikken.
Bakgrunn
Géricault ble utdannet av Claude Joseph Vernets realistiske tradisjon og i klassisk figurkomposisjon av Pierre-Narcisse Guérin, en streng klassisist som mislikte sin students impulsive temperament, men anerkjente hans talent.
Maler
Géricault forlot snart klasserommet og valgte å studere i Louvre isteden, hvor han kopierte malerier av Peter Paul Rubens, Tizian, Diego Velàzquez og Rembrandt i omkring seks år, fra 1810 til 1815.
Hans første fremgang kom med Kavalerioffiseren i 1812, et verk som avslørte påvirkning fra Rubens og en tidlig interesse for samtidige motiver. Under en reise til Firenze og Roma 1816–1817 kom Géricault i kontakt med Michelangelos kunst og med barokken.
I sin kunst kom Géricault ofte tilbake til det militære tema, fra sine første malerier og de litografier han utførte på dette tema etter sin reise til Italia regnes til de tidigste mesterverker i dette medium.
Hans formodentlig mest berømte verk er Medusas flåte fra 1819 som med stor pregnans gjengir følgen av et samtidig forlis da en korrupt fransk kaptien overgav sin besetning og etterlot dem for å dø. I dette verk kombinerte han en nyklassisk komposisjon (i for eksempel figurene) med romantikkens dramatiske grep (for eksempel den dominerende diagonalen og det lille fartøyet i bildets høyrekant). Kunstverket ble ingen større suksess i Frankrike, men Géricault tok det med seg til Storbritannia der det vakte stor beundring.
Tilbake i Frankrike påbegynte Géricault en serie portretter av sinnssyke der hvert portrett gjengir forskjellige former av psykisk lidelse.
I år 1820 utførte Géricault skissen A Public Hanging in London, som avbilder en offentlig hengning i London. Skissen formidler særskilt de dødsdømtes verdighet. Géricault publiserte senere en rekke verker som forestiller de fattiges liv på Londons gater og torg. Kunstverket finnes på Musée des Beaux-Arts de Rouen.
Haakon Ellingsen
Haakon Ellingsen (født 1966 i Bærum) er en norsk musiker, multiinstrumentalist og låtskriver. Han har per juni 2023 gitt ut ti soloalbum.
Ellingsens musikk kan karakteriseres som folk-pop-psykedelisk, og komposisjonene er følsomme og intrikate. Han spiller og synger selv, hovedsakelig strengeinstrumenter, men også piano og orgel. Han har i de senere årene fått interesse for etniske instrumenter, slik som irsk bouzouki, charango, harmonium og oud. Dette preger lydbildet på platene hans. Tekstene på låtene var fram til 2012 kun på engelsk.
Han har samarbeidet med forskjellige artister opp gjennom årene, blant annet Lars Pedersen, Lars Lillo-Stenberg, Kyrre Fritzner, Lars Fredrik Frøislie, Erik Johannessen, Andreas Mjøs, Anne Hytta, Jørn Christensen, Lars Lundeval l, Ketil Einarsen, og Maria Moe.
Fra 1992 til 1996 var han medlem av The Last James. Fra 1995 til 1997 var han medlem av Gramophones hvor han skrev han all musikk.
Etter 1997 har produksjonen omfattet soloplater og Lars Pedersens soloprosjekt When.
I perioden fra 2013 til 2020 har han fokusert på norske tekster og gå våren 2015 ut sitt første norskspråklige album Orkaner og fuglesang.
Ellingsens syvende album, Det var noe som hendte en gang ble utgitt 7. september 2018. Seks av låtene er tonesettinger av Inger Hagerups dikt, mens de resterende seks er tonesettinger av tekster skrevet av Haakon Ellingsen og Henriette Nilsson. Dette er Ellingsens første vise-plate. Musikkprodusenten på albumet, som på Orkaner og fuglesang, er Lars Fredrik Frøislie.
Ellingsens åttende album, Jeg tror på stier hvor en kan gå vill, utkom i mai 2020. Låtene er tonesettinger av tretten av Inger Hagerups dikt. Musikkprodusent er som på forrige plate Lars Fredrik Frøislie.
Ellingsens niende album, My Purple Dress, utkom i april 2021. Dette er det første engelskspråklige albumet på ni år. Produsent er Kyrre Fritzner.
Ellingsens tiende album "Cloudberry Tales" utkom i september 2022. Også denne var produsert av Kyrre Fritzner.
Antalya
Antalya (tidligere kjent som Adalia; fra gresk: Αττάλεια Attália) er hovedstaden i Antalya-provinsen og ligger ved Antalyabukta ved middelhavskysten i Tyrkia. Befolkningen teller i dag 677 242 (2005), men byen kan romme opp til to millioner mennesker i den hektiske turistsesongen om sommeren. Byen er plassert på en bratt klippe, omgitt av fjell, skoger, Middelhavet og mange antikke ruiner, og har et anerkjent arkeologisk museum. Utviklingen av turistindustrien, som ble påbegynt på 1970-tallet, har omvandlet byen til et internasjonalt rekreasjonssenter. Byens flyplass og sentrale plassering har gjort den til inngangsporten til den tyrkiske rivieraen, og omtales ofte som hovedstaden for turisme i Tyrkia.
Den rustikke gamlebyen Kaleici har mange vernede historiske hus, både tyrkiske og greske. Dette er den mest populære bydelen i Antalya, med sine trange, brolagte gater, og gamle hus som nå er hoteller og turistrettede butikker. Spor av lykisk, gresk, romersk, bysantinsk, seldsjukisk og osmansk arkitektur og kultur kan fortsatt ses. Dessuten huser Antalyas museer mange funn fra Anatolias historie.
Etymologi
På 100-tallet f.Kr. beordret kong Attalos II av Pergamon sine undersåtter å finne «Himmelen på jorden». Etter en lang leting, oppdaget de dette området og erklærte at «dette må være Himmelen», og kong Attalos grunnla byen og gav den navnet "Attaleia" (gresk: Αττάλεια) som senere ble Adalia og deretter Antalya.
Historie
Skrifter fra hettittisk tid henviser til området som en del av «Lukkalandene» (som er opprinnelsen til navnet «Lykia») og dokumenterer det livlige samkvemmet mellom provinsene i det andre årtusen før vår tidsregning. Som sine etterkommere var folket i Lukka, eller Lykia, kjent som dyktige sjøfarere (spesielt som pirater) og viste et glødende uavhengig sinnelag. Hverken hettittene eller kongedømmet Arzawa på vestkysten kunne holde dem i ro særlig lenge.
Historiske dokumenter viser hvordan byene utviklet seg uavhengig, hvordan området som helhet ble kalt Pamfylia, og hvordan det i klassisk tid ble dannet en føderasjon av bystater i provinsen. Det er også historier om innvandringen av Akha-klanen til området etter trojanerkrigen.
Området var underlagt kongedømmet Lydia fra det syvende århundre f.kr. Lydias herredømme i Vest-Anatolia tok slutt da de ble beseiret av perserne i slaget ved Sardis i 546 f.Kr.. Persernes styre ble stoppet av den makedonske hærføreren Aleksander den store, som rundt 334 f.Kr. erobret byene i området én etter én – unntatt Termessos og Sillyon, som klarte å slå tilbake hans armeer i 333 f.Kr. Etter Aleksanders død i 323 f.Kr. fulgte en periode med strid som varte til 188 f.Kr..
Med de seldsjukkiske tyrkernes erobring av Konya i 1207, og deretter Alanya i 1220, var det slutt på det bysantinske herredømmet for siste gang. Antalya ble hovedstad i provinsen Tekke, som etter seldsjukkenes fall passerte gjennom mange hender, inkludert republikkene Venezia og Genova, før den endelige okkupasjonen av de osmanske tyrkerne under Murad II i 1432.
Den arabiske oppdagelsesreisende Ibn Battuta som besøkte byen mellom 1335 og 1340 bemerket:
På 1700-tallet, i likhet med mesteparten av Anatolia, var byens faktiske hersker en Dere Bey. Familien Tekke Oglu med hjemsted ved Perga, fortsatte, selv om de ble redusert til underkastelse i 1812 av Mahmud II, å være en rivaliserende makt til den osmanske guvernøren helt opp til nåværende generasjon, og overlevde fallet til Anatolias øvrige store Bey'er med mange år. Arkivene til det engelske selskapet Levant Company, som hadde et viktig kontor her fram til 1825, inneholder besynderlig informasjon om de lokale Dere Bey'er. Befolkningen i Antalya var i 1911 rundt 25 000, og omfattet mange kristne og jøder, som i likhet med i middelalderen bodde i separate kvarter, med de førstnevnte rundt den muromkransede minaen, eller havna. Havna ble kun betjent av de kystgående dampbåtene til de lokale selskapene. Antalya (som da het Adalia) var på den tid et svært pittoresk, men dårlig bygd og tilbakeliggende sted. Det viktigste å se på her var bymuren, hvor det på utsiden gikk en god og ren promenade som har overlevd til denne dag. Kontorene til styresmaktene og husene til overklassen var alle på utsiden av muren.
Klima
Antalya har middelhavsklima. De milde værforholdene gjør det mulig å feriere der hele året. Enkelte dager kan man i Kemer oppleve fire årstider i løpet av en dag. 300 dager av året er solfylte. Dette gjør at Antalya er en av få byer som benytter seg av solenergi for byens bygninger.
Somrene er regnfattige og varme. Om vinteren er det regnfullt og mildt. Det faller aldri snø nær kystlinjen. Fjellene i nord og den milde vinden fra syd gjør at temperaturen sjelden faller under 10 °C i dette området. Med unntak av enkelte uker med mye regn, er havstemperaturen vanligvis alltid over 15 °C, hvilket gjør at man i prinsippet kan bade året rundt.
Natteliv
Etter mørkets frembrudd pulserer Antalya med hva som unektelig er den tyrkiske sørkystens livligste og villeste uteliv, fokusert på et bredt utvalg av klubber og barer. De fleste barene gjør også tjeneste som diskoteker, og de fleste hoteller tilbyr variert underholdning, vanligvis med magedans, som også er åpent for ikke-gjester.
Konyaalti Beach Park og Lara Beach
Fasilitetene ved Beach Park har mange klubber og barer. Strandklubbene som serverer om dagen blir til nattklubber etter solnedgang.
Økonomi
Hjørnestenene i Antalyas økonomiske struktur er turisme, jordbruk, handel og industri. I dag har byen en bred jordbruksproduksjon av sitrusfrukter, bomull og blomster. De fleste i arbeidslivet i Antalya er enten ansatt innen turistnæringen eller jordbruket.
Hoveddelen av Antalyas vekst og utvikling startet i republikktiden. Stedets natur og passende klimatiske forhold økte tilflyttingen til byen. Byens befolkning var 17.635 i 1927, 27.515 i 1950, 50.908 i 1960 og nådde 95.616 i 1970. I 1980 var befolkningen økt til 258.139, og nådde 603.190 i år 2000. Tilflyttingen har medført bygging av nye distrikter i byen, og har satt byggesektoren i høygir. Jordbrukssektoren har utviklet seg i takt med turistnæringen, som også har medført betydelig utvikling av transportsektoren. Antalya er et sub-regionalt senter som kontrollerer hovedsakelig kommersiell og jordbruksrettet økonomisk aktivitet i landområdet rundt.
Vennskapsbyer
Antalya har 8 vennskapsbyer:
The Devil Wears Prada
Filmen handler om Andy (Anne Hathaway) og motedirektøren Miranda Priestly (Meryl Streep) som jobber for et moteblad, men det er ikke bare bare å være en assistent, hvert fall ikke når du bare er en vanlig jente med str 6.
Sammendrag
Andrea Sachs er en ambisiøs ung journalist, som nettopp har blitt uteksaminert fra Northwestern University. Til tross for at hun latterliggjør mote-bransjen som ubetydelig og betydningsløs i samfunnet, takker hun ja til en jobb som personlig assistent for Miranda Priestly (spilt av Meryl Streep) redaktør for det store mote-magasinet Runway, en jobb som hun påstår at millioner av unge kvinner ville ha drept for å få. Andrea planlegger å overleve Mirandas ekstremt kravstore oppførsel og ydmykende behandling i håp om å få fast jobb som reporter eller journalist ett helt annet sted.